Document ID: /roh_data/filtered/fineweb-2-filterrobots_roh.jsonl.gz/10432

Igl avis da partenza ha da succeder entochen sil pli tard in giche Vus banduneis Ilanz/Glion. Las scartiras ein sche pusseivel da retrer persunalmein al spurtegl dalla controlla da habitonts.Burgheis svizzers han da prender la confirmaziun dalla retschevida dallas scartiras ni gl'attest da dimora cun els.Burgheis digl exteriur han da purtar lur lubientscha da jasters al spurtegl. Il datum da partenza sco era la nova adressa ed il liug ein da communicar alla vischnaunca. Banduneis Vus la Svizra ei in avis da partenza persunal al spurtegl necessaris. Eis ei per Vus nunpusseivel da far igl avis persunalmein, supplichein nus Vus, d'emplenir ora il formular cheusut e da tarmetter a nus eventuals documents per posta. Havein nus retschiert Vos documents per posta, tarmettein nus a Vus ils acts sin Vossa nova adressa. La taxa persuenter munta a CHF 10.00.